## Rješenje kojim se Nataši Mihinjač oduzima odobrenje za rad brokera

### NN 113/2010 (4.10.2010.), Rješenje kojim se Nataši Mihinjač oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2991

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Nataši Mihinjač iz Varaždina, Dalmatinska 1, za rad brokera, na sjednici održanoj 21. rujna 2010. godine donijela je

RJEŠENJE

1. Nataši Mihinjač iz Varaždina, Dalmatinska 1, oduzima se odobrenje za rad brokera.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 131.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, dana 16. rujna 2010. godine, sukladno odredbi članka 40. stavak 1. Zakona o općem upravnom postupku i članka 541. stavak 1. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Nataši Mihinjač iz Varaždina, Dalmatinska 1, za rad brokera.

Nakon izvršenog uvida u predmete Agencije, klasa: UP/I-450-08/04-02/161 i klasa: 451-04/10-03/06, utvrđeno je sljedeće:

Rješenjem Komisije za vrijednosne papire Republike Hrvatske, kao pravnog prednika Agencije, u predmetu klasa: UP/I-450-08/04-02/161; urbroj: 567-03/04-2, od 4. studenoga 2004. godine, Nataši Mihinjač, zaposlenici društva Brodsko-posavska banka d.d. (kasnije zaposlenica kreditne institucije Vaba d.d. banka Varaždin; dalje: Banka), izdana je na neodređeno vrijeme dozvola za obavljanje poslova brokera.

U predmetu Agencije, klasa: 451-04/10-03/06, Banka je obavijestila da Nataša Mihinjač više neće obavljati poslove brokera u Banci.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

U provedenom postupku utvrđeno je da Nataša Mihinjač više ne obavlja poslove brokera u Banci, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih joj je izdano odobrenje za rad brokera, pa je sukladno odredbi članka 27. stavak 1. točka 4. Zakona, odlučeno kao u točki 1. izreke rješenja.

Temeljem odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-07/49

Urbroj: 326-111-10-2

Zagreb, 23. rujna 2010.

Član Uprave
Željko Kopčić, v. r.

Rješenje, NN 113/2010-2991